|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-39/2017-06  22.11.2017. године  Немањина 22-26  Б е о г р а д |

**Одговор 3 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам **Одговор 3** на захтев за додатним информацијама или појашњењима у вези са припремањем понуде у отвореном поступку јавне набавке – Анализа потреба и израда идејних пројеката за изградњу приступних широкопојасних мрежа на локалном нивоу, ЈН О-5/2017.

**Питање 1:** Да ли је прихватљиво да у случају заједничког наступа, када сви чланови заједничког наступа обезбеђују потврду о референцама, образац референтну листу (тип 1 и тип 2) попуни, потпише и овери носилац заједничког посла за све учеснике у заједничком послу?

**Одговор 1**: У складу са чланом 81. став 4. саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке,а који садржи:

1. податке о члану групе који бити носилац посла, односно који ће поднети понуду и који ће заступати групу понуђача пред наручиоцем и
2. опис послова сваког од понуђача из групе понуђача у извршењу уговора.

У споразуму се такође може навести да ће обрасце из Конкурсне документације потписивати и печатирати овлашћено лице носиоца посла, осим оних образаца за које је предвиђено конкурсном документацијом да треба да потпише и печатира сваки члан групе понуђача.

**Питање 2:** Приликом измене 1 конкурсне документације у условима на страни 29/61 и то: да је у последњих пет година пре истека рока за подношење понуда израдио најмање 3 (три) главна или идејна пројеката оптичке телекомуникационе мреже отвореног типа (Open Access) за цело градско насеље или затворену урбану целину у оквиру насеља (централна градска зона или сл.), који укључују и пасивну и активну мрежну опрему, у 3 (три) различита града/општине., нисте унели исту измену у обрасцу 10 Референтна листа 1 на страни 47/61 конкурсне документације.

**Одговор 2**: Извршена је Измена 2 конкурсне документације

**Питање 3:** Ко решава имовинско правне односе на траси каблова?

**Одговор 3:** Обавеза пројектанта је да кроз пројекат одреди трасу кабла на тај начин да је могуће добити дозволу, односно одобрење за изградњу.

**Питање 4:** Ко обезбеђује и ко сноси трошкове обезбеђивања катастарских подлога РГЗ-а?

**Одговор 4:** Обавеза пројектанта је да  обезбеди одговарајуће подлоге за израду идејних пројеката у складу са прописима Републике Србије и захтевима наведеним у техничкој спецификацији.

Извршене су измене Конкурсне документације у Одељку 10. Референтан листа 1.

Измене Конкурсне документације објављују се на Порталу јавних набавки и интернет страници Наручиоца.

**Због насталих измена Конкурсне документације, Наручилац продужава рок за подношење понуда до 30.11.2017. године до 10:00 часова. Отварање понуда одржаће истог дана у 11:00 часова у Немањиној 22-26, на 10. спрату, у канцеларији број 30.**